Sacrosancte ecclesie Sancti Vincentii martiris que est constructa infra muros Matisconum, cui Letbaldus episcopus preest. Ego Willelmus miles dono unum curtilum in pago Matisconense, in agro Viriacense, in ipsa villa; terminatur a mane via publica, a medio die terra Henrici, a sero terra Sancte Marie et Sancti Philiberti, a circio (terra) Sancti Vincentii. Infra istum terminum, supradictum curtilum quod vocitatur Frannerio curtilo, concedo ad suprascriptam ecclesiam Dei, eo tenore ut quamdiu vixero teneam et possideam, post meum decessum ad Sanctum Vincentium perveniat; tribuoque unum servum nomine Marcellinum, ut a presente die isto habeant rectores Sancti Vincentii potestatem faciendi quod voluerint. Hanc donationem facio ideo quia vocatus fui ad litteras discere quas, causa necessitatis, dimisi; si quis contradixerit auri libras X componat. Ego Willelmus qui fieri rogavi. S. Walterii prepositi. S. Gauseranni. S. Rotselini. S. Uberti. S. Otgerii. Hactum hoc regnante Rotberto rege.